**Élelmiszertudományi Doktori Iskola (ÉTDI)**

**Jelentkezés PhD képzésre**

A témameghirdetések a www.doktori.hu honlapon megtalálhatók.

Tudományos kutatási témára és képzésre pályázhatnak azon agrár-, kertész-, élelmiszer-, tájépítész-, erdő-, gépész-, vegyész-, építő-, építész és villamosmérnökök, állatorvosok, biológusok, közgazdászok, jogászok – illetve egyéb MSc/MA végzettségűek esetén a felvételi bizottsági egyéni döntése alapján –, akik legalább jó rendű egyetemi diplomával (három évnél régebben végzettek esetében ez nem kritérium), a tudományterületen széles körben használatos világnyelvből legalább középfokú („C” vagy „B2”) típusú állami, vagy azzal egyenértékű nyelvvizsgával, és a doktori iskola által meghatározott tudományos előélettel rendelkeznek.

**A pályázat beadásának határideje: 2021. május 31.**

A jelentkezések **on-line** módon történnek, a pályázatokat a [felveteli.phd@uni-mate.hu](mailto:felveteli.phd@uni-mate.hu) e-mail címre kell megküldeni kizárólag PDF formátumban, egy db fájlként, melynek tartalmaznia kell az összes beadandó mellékletet. A fájl megnevezése: doktori iskola rövid neve\_munkarend\_név.

(pl.: *ETDI\_osztondijas\_Jelentkezo\_Katalin.pdf*, vagy *GSZDI\_onkoltseges\_Palyazo\_Janos.pdf*)

A témavezető aláírása a COVID-19 járványra való tekintettel pótolható egy támogató e-mail beszkennelésével és a pályázati anyagba történő beszerkesztésével.

Jelentkezési lap és számlaigénylő innen letölthető. A számlaigénylőt külön kell megküldeni a fenti e-mailre.

Bővebb felvilágosítás kérhető: [**http://www.uni-mate.hu/hu/kepzesek/doktori-kepzes**](http://www.uni-mate.hu/hu/kepzesek/doktori-kepzes)

MATE Képzésadminisztrációs Központ, Törökné Hajdú Mónika, ügyvivő szakértő, főtanácsos, Telefon: 06 28 215-382, vagy 06 28 522-000/1058 mellék

A doktori képzés ösztöndíjas és önköltséges formában, nappali munkarendben végezhető nyolc féléves képzés, mely során legalább 240 kreditet kell megszerezni. A képzés két szakaszból áll: az első négy félév a "képzési és kutatási", a második négy félév a "kutatási és disszertációs" szakasz.

A negyedik félév végén, a képzési és kutatási szakasz lezárásaként és a kutatási és disszertációs szakasz megkezdésének feltételeként komplex vizsgát kell teljesíteni, amely méri és értékeli a tanulmányi, kutatási előmenetelt. A doktorandusznak a komplex vizsgát követő három éven belül be kell nyújtania doktori értekezését.